মোদির সঙ্গে সাক্ষাৎ হবে অভিষেকের

নয়াদিল্লি: বিভিন্ন দেশে গিয়ে সন্ত্রাসবাদ নিয়ে পাকিস্তানের মুখোশ খুলছে কেন্দ্রীয় সর্বদলীয় প্রতিনিধি দল। রাজনৈতিক মতভেদ ভুলে সন্ত্রাসবাদের বিরুদ্ধে এক জোট শাসক-বিরোধী। বিশ্ব দরবারে পাকিস্তানের মুখোশ খুলে আগামী ১০ জুন অর্থাৎ মঙ্গলবার বিদেশ সফর সেরে ভারতে ফিরবে সর্বদলীয় প্রতিনিধি দল। দেশে ফেরা সর্বদলীয় প্রতিনিধি দল (MPS Delegation Team) সদস্যদের সঙ্গে সাক্ষাৎ করতে চলেছেন প্রধানমন্ত্রী নরেন্দ্র মোদি (Narendra Modi)। প্রতিনিধি দলের সদস্যরা তাঁদের অভিজ্ঞতা শোনানোর পাশাপাশি নৈশভোজ করবেন মোদি। এই দলেই থাকছেন তৃণমূল কংগ্রেসের সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee) ও বাংলার বিজেপি সাংসদ শমীক ভট্টাচার্য (Samik Bhattacharya)।

সূত্রের খবর, আগামীকাল মঙ্গলবার সাত নম্বর লোক কল্যাণ মার্গে প্রধানমন্ত্রীর সরকারি বাসভবনে সন্ধ্যা সাতটার প্রতিনিধি দলের সদ্যদের সঙ্গে সাক্ষাৎ করবেন প্রধানমন্ত্রী। বিদেশের মাটিতে কূটনৈতিক উপায়ে পাকিস্তানকে বধ করার। সেই সঙ্গে পাকিস্তানের মিথ্যাচার সর্বসমখে তুলে ধরার পর প্রতিনিধি দলের সদস্যদের সঙ্গে সাক্ষাতে তাঁদের অভিজ্ঞতা শুনবেন মোদি। পহেলগামে জঙ্গি হামলায় ২৬ ভারতীয়র মৃত্যুর হয়েছে। পহেলগাম হামলার বদলা নিতে পাকিস্তানে অপারেশন সিঁদুর(Operation Sindoor) করে ভারত। গুঁড়িয়ে দেওয়া পাক জঙ্গিঘাঁটি। ঘটনাকে কেন্দ্র করে দুই দেশের সংঘাত ও সংঘর্ষবিরতির পর বিশ্বের সামনে সন্ত্রাসী পাকিস্তানের আসল চেহারা তুলে ধরতে তৎপর হয় ভারত। কূটনৈতিক পথে বিশ্বের সামনে পাকিস্তানকে সন্ত্রাসে মদতকারী মুখোশ খুলে দিতে বিশ্বের ৩২ টি দেশে সর্বদলীয় সংসদীয় প্রতিনিধিদল পাঠায় কেন্দ্র। ৭টি প্রতিনিধি দলের একটিতে ছিলেন অভিষেক বন্দ্যোপাধ্যায়। জাপান, দক্ষিণ কোরিয়া, ইন্দোনেশিয়া, মালেশিয়া ও সিঙ্গাপুরে গিয়েছিলেন তিনি। এবং প্রতিটি দেশেই নিজের ভাষণে নজর কেড়েছেন।